**บันทึกข้อตกลงความร่วมมือให้บุคลากรด้านวิทยาศาสตร์ เทคโนโลยีและการจัดการจากภาครัฐและสถาบันอุดมศึกษาไปปฏิบัติงานเพื่อเพิ่มขีดความสามารถการแข่งขันในภาคการผลิตและบริการ**

**(Talent Mobility)**

**ระหว่าง มหาวิทยาลัย……………………………………..**

**กับ**

**บริษัท ....................................................**

**โครงการวิจัยเรื่อง .....................................................................................................**

ทำที่ **สำนักงานคณะกรรมการนโยบายวิทยาศาสตร์**

**เทคโนโลยีและนวัตกรรมแห่งชาติ**

วันที่ .........................................

บันทึกข้อตกลงความร่วมมือฉบับนี้ทำขึ้นระหว่าง บริษัท ............................................................ตั้งอยู่ที่ ......................................................................................................................................................................ซึ่งต่อไปนี้ เรียกว่า **“บริษัท”**

กับ มหาวิทยาลัย............................................................................. ตั้งอยู่เลขที่ ........................................................โดย .........................................................ตำแหน่งอธิการบดี

ตามคำสั่งมหาวิทยาลัย ที่ ................................. ลงวันที่ ..........................................ซึ่งต่อไปนี้ เรียกว่า **“มหาวิทยาลัย”** ได้ตกลงทำบันทึกข้อตกลงนี้ไว้ต่อกัน โดยมีรายละเอียดและสาระสำคัญดังต่อไปนี้คือ

1. **ความเป็นมาของโครงการ**

 เพื่อร่วมดำเนินการตามโครงการส่งเสริมและสนับสนุนบุคลากรด้านวิทยาศาสตร์ เทคโนโลยีและการจัดการจากภาครัฐและสถาบันอุดมศึกษาไปปฏิบัติงานเพื่อเพิ่มขีดความสามารถการแข่งขันในภาคการผลิตและบริการ (Talent Mobility)โดยได้รับเงินสนับสนุนจาก **สำนักงานคณะกรรมการนโยบายวิทยาศาสตร์ เทคโนโลยีและนวัตกรรมแห่งชาติ**

ด้วยทางบริษัท มีความประสงค์ที่จะศึกษาและวิจัยเรื่อง.................................................................... ขึ้น โดยมีอาจารย์........................................................... ภาควิชาวิชา............................................................คณะ............................................ มหาวิทยาลัย........................................... ซึ่งต่อไปนี้ เรียกว่า **“นักวิจัย”**

**2. วัตถุประสงค์ของโครงการวิจัย**

เพื่อวิจัยออกแบบและสร้าง.......................................................................

**3. ค่าใช้จ่ายความร่วมมือ**

3.1 โครงการ Talent Mobility โดย **สำนักงานคณะกรรมการนโยบายวิทยาศาสตร์ เทคโนโลยีและนวัตกรรมแห่งชาติ**ตกลงจะให้เงินสนับสนุน เพื่อเป็นค่าใช้จ่ายความร่วมมือการปฏิบัติงานตามแผนงานโครงการให้ “มหาวิทยาลัย” เป็นเงินสนับสนุนให้หน่วยงานต้นสังกัดที่อนุญาตให้นักวิจัยบุคลากรของหน่วยงานไปปฏิบัติงาน เป็นจำนวนเงิน ............................................บาท

โดยบริษัทและมหาวิทยาลัยตกลงให้ สำนักงานคณะกรรมการนโยบายวิทยาศาสตร์ เทคโนโลยีและนวัตกรรมแห่งชาติ เป็นเพียงผู้ประสานงาน ระหว่างทั้งสองฝ่าย จึงไม่ต้องรับผิดชอบ จากการกระทำใดๆของคู่กรณีอันเกิดขึ้นตามบันทึกข้อตกลงนี้

3.2 ค่าตอบแทนระหว่าง มหาวิทยาลัย กับ นักวิจัยที่ไปปฏิบัติการนั้นตามที่ระบุไว้ในระเบียบการของมหาวิทยาลัยนั้นๆ

3.3 ค่าตอบแทนระหว่าง บริษัท กับ มหาวิทยาลัย ตามแต่ ที่บริษัทจะได้ตกลงกับมหาวิทยาลัย

3.4 ค่าตอบแทนระหว่าง บริษัท กับ นักวิจัย ตามแต่ ที่บริษัทจะได้ตกลงกับนักวิจัย

**4. ระยะเวลาการปฏิบัติงานตามโครงการ**

4.1 “มหาวิทยาลัย” จะอนุญาตให้ “นักวิจัย” เริ่มปฏิบัติงานตามบันทึกข้อตกลงนี้ตั้งแต่เดือน........................ จนถึงเดือน........................ เป็นระยะเวลาทั้งสิ้น……………………. เดือน

4.2 สัดส่วนการปฏิบัติงานที่นักวิจัยจะต้องไปปฏิบัติงานในบริษัทหรือตามสถานที่ ที่ตกลงกัน 1 วันต่อสัปดาห์

4.3 ในการปฏิบัติงานตามบันทึกข้อตกลงนี้ “มหาวิทยาลัย” จะปฏิบัติตามแผนระยะเวลาในการปฏิบัติงานตามบันทึกข้อตกลงที่กำหนดร่วมกันทั้งสองฝ่าย ทั้งนี้ “บริษัท” สามารถขยายระยะเวลาข้างต้นโดยแจ้งเป็นหนังสือให้ “มหาวิทยาลัย” ทราบ

4.4 บริษัทจะอำนวยความสะดวกตามขอบเขตที่สมควร เพื่อให้นักวิจัยสามารถดำเนินการได้อย่างมีประสิทธิภาพ

**5. กำหนดระยะเวลาในการดำเนินโครงการ**

บันทึกข้อตกลงฉบับนี้มีผลบังคับใช้นับตั้งแต่เดือน.............................................. และมีกำหนดเวลา .................. เดือน หรือเมื่อการดำเนินโครงการเสร็จสิ้นลงโดยได้รับรายงานผลการศึกษาที่มีความเหมาะสมในการดำเนินโครงการฉบับสมบูรณ์ แล้วแต่กรณีใดจะเกิดก่อน อย่างไรก็ตาม บันทึกข้อตกลงฉบับนี้อาจสิ้นสุดลงก่อนกำหนดระยะเวลาดังกล่าวในกรณีดังนี้

5.1 ทั้งสองฝ่ายตกลงกันเป็นหนังสือเพื่อยกเลิกบันทึกข้อตกลงฉบับนี้

5.2 ฝ่ายใดฝ่ายหนึ่งบอกเลิกบันทึกข้อตกลงฉบับนี้ โดยมีหนังสือแจ้งให้อีกฝ่ายหนึ่งทราบล่วงหน้า ไม่น้อยกว่า 2 เดือน

โดยก่อนสิ้นสุดระยะเวลาบันทึกข้อตกลงฉบับนี้ ฝ่ายใดฝ่ายหนึ่งประสงค์จะขอต่ออายุการดำเนินงานภายใต้บันทึกข้อตกลงนี้ต่อไปอีก ให้ฝ่ายนั้นมีหนังสือแจ้งอีกฝ่ายหนึ่งทราบล่วงหน้าไม่น้อยกว่า 1 เดือน หากอีกฝ่ายเห็นชอบด้วย ให้ทำความตกลงร่วมกันเป็นหนังสือโดยกำหนดเงื่อนไข และระยะเวลาในการดำเนินงานตามความเหมาะสมที่จะตกลงกันต่อไป

**6. เครื่องมือเครื่องใช้และวัสดุอุปกรณ์**

บรรดาเครื่องมือเครื่องใช้ และวัสดุอุปกรณ์ของฝ่ายใดที่ได้ใช้ไปในการดำเนินงานโครงการนี้ หรือซึ่งฝ่ายหนึ่งฝ่ายใดได้ซื้อมาด้วยทุนทรัพย์ของฝ่ายนั้น หรือซึ่งฝ่ายหนึ่งฝ่ายใดได้ชดใช้คืนให้ ถือว่าเป็นกรรมสิทธิ์ของฝ่ายนั้น แล้วแต่กรณี โดยฝ่ายที่เป็นเจ้าของกรรมสิทธิ์ในบรรดาเครื่องมือ เครื่องใช้ และวัสดุอุปกรณ์นั้น มีสิทธิทำเครื่องหมายแสดงไว้ที่เครื่องมือ เครื่องใช้ และวัสดุอุปกรณ์ที่ฝ่ายนั้นจัดหามา ว่าเป็นทรัพย์สินของฝ่ายนั้นได้

ต้นแบบของผลิตภัณฑ์ที่ได้จากการวิจัยรวมถึงผลงานที่มีลักษณะเช่นเดียวกัน ให้ตกเป็นกรรมสิทธิ์ของ **“บริษัท”** รวมถึงจะต้องดูแลรักษาให้อยู่ในสภาพดีและสามารถใช้งานได้อยู่เสมอ

**7. การประเมินผลการปฏิบัติงาน**

 “บริษัท” ต้องมีส่วนร่วมในการประเมินผลการปฏิบัติงานของผู้ที่ได้รับการอนุมัติให้ไปปฏิบัติงาน ตามสัดส่วนดังนี้

 7.1 หน่วยงานต้นสังกัด มีส่วนร่วมในการประเมินผล คิดเป็นร้อยละ 30

7.2 “บริษัท” มีส่วนร่วมในการประเมินผล คิดเป็นร้อยละ 70

**8. สิทธิในทรัพย์สินทางปัญญา**

 ข้อมูล การคิดค้น สิทธิบัตร ลิขสิทธิ์ และ/หรือทรัพย์สินทางปัญญาใดๆ เกี่ยวกับหรือเกิดขึ้นเนื่องจากการปฏิบัติงานตามสัญญา และ/หรือ ผลงานของการปฏิบัติงานตามบันทึกข้อตกลงนี้ ต่อไปในบันทึกข้อตกลงนี้จะเรียกว่า **“ทรัพย์สินทางปัญญา”**

ทั้งสองฝ่ายตกลงให้บรรดาทรัพย์สินทางปัญญาของผลงานโครงการวิจัยที่จะเกิดขึ้นจากการดำเนินงานภายใต้ความร่วมมือกันในโครงการวิจัยนี้เป็นของ **“บริษัท”** และการยื่นคำขอรับสิทธิบัตร/อนุสิทธิบัตร และ/หรือ คำขอรับความคุ้มครองสิทธิในทรัพย์สินทางปัญญาในลักษณะอื่นใดตามกฎหมายในงานวิจัยตามบันทึกข้อตกลงนี้ **“บริษัท”** จะต้องระบุชื่อหัวหน้าโครงการวิจัยและ/หรือผู้ทำงานวิจัยของมหาวิทยาลัยเป็นผู้ประดิษฐ์ในคำขอรับสิทธิบัตร/อนุสิทธิบัตร และ/หรือ คำขอรับความคุ้มครองสิทธิในทรัพย์สินทางปัญญาในลักษณะอื่นใดตามกฎหมาย

โดย “มหาวิทยาลัย” ตกลงใช้ “ทรัพย์สินทางปัญญา” เพื่อประโยชน์ในทางวิชาการเท่านั้น สำหรับกรณีที่ “มหาวิทยาลัย” ประสงค์จะใช้ “ทรัพย์สินทางปัญญา” ในทางธุรกิจหรือดำเนินการอื่นใดหรือให้ผู้อื่นดำเนินการดังกล่าวต้องได้รับความยินยอมเป็นหนังสือจาก “บริษัท” ก่อนดำเนินการ

**9. ข้อตกลงว่าด้วยการรักษาความลับ**

9.1 เพื่อประโยชน์ในการดำเนินการจดทะเบียนทรัพย์สินทางปัญญา ทั้งสองฝ่ายจะต้องไม่เปิดเผยข้อมูลข่าวสารอันเกี่ยวกับผลงานภายใต้บันทึกข้อตกลงนี้ ไม่ว่าจะวิธีการใด ก่อนการจดทะเบียนทรัพย์สินทางปัญญา เว้นแต่จะได้รับการยินยอมเป็นลายลักษณ์อักษรจากอีกฝ่ายหนึ่งก่อน โดยที่แต่ละฝ่ายจะต้องได้รับการแจ้งล่วงหน้าอย่างเป็นลายลักษณ์อักษรไม่น้อยกว่า 30 วัน และหากผู้แจ้งไม่ได้รับการตอบรับอย่างเป็นลายลักษณ์อักษรภายใน 30 วัน นับจากวันที่แจ้งให้ถือว่าอีกฝ่ายหนึ่งให้ความยินยอม

9.2 มหาวิทยาลัยจะดูแลและป้องกันมิให้พนักงานหรือลูกจ้างหรือบุคลากรของมหาวิทยาลัยนำข้อมูล ทรัพย์สิน และสิทธิใดตามบันทึกข้อตกลงนี้ไปใช้หรือเผยแพร่หรือกระทำการใดๆ อันเป็นเหตุให้บริษัทได้รับความเสียหาย ทั้งนี้ หากบริษัทเกิดความเสียหายจากการกระทำดังกล่าว มหาวิทยาลัยจะต้องรับผิดชอบต่อความเสียหายที่เกิดขึ้น

9.3 บริษัท จะดูแลและป้องกันมิให้พนักงานหรือลูกจ้าง ของบริษัทนำข้อมูล ทรัพย์สิน และสิทธิใดตามบันทึกข้อตกลงนี้นี้ไปใช้หรือเผยแพร่หรือกระทำการใดๆ อันเป็นเหตุให้มหาวิทยาลัยได้รับความเสียหาย ทั้งนี้ หากมหาวิทยาลัยเกิดความเสียหายจากการกระทำดังกล่าว บริษัทจะต้องรับผิดชอบต่อความเสียหายที่เกิดขึ้น

**10. การอ้างอิงชื่อคู่สัญญา การประชาสัมพันธ์และการตีพิมพ์ผลงาน**

กรณีที่คู่สัญญาฝ่ายใดฝ่ายหนึ่งต้องการจะอ้างชื่อของคู่สัญญาอีกฝ่ายให้ฝ่ายที่ต้องการอ้างชื่อ ขออนุญาตจากฝ่ายที่เป็นเจ้าของชื่อเป็นหนังสือก่อนดำเนินการทุกครั้ง โดยฝ่ายที่ต้องการอ้างชื่อจะไม่ดำเนินการใดๆ ที่อาจก่อให้เกิดความเสื่อมเสียแก่ชื่อเสียงของคู่สัญญาอีกฝ่าย

**11. เอกสารแนบ**

เอกสารแนบท้ายบันทึกข้อตกลงดังต่อไปนี้ ให้ถือเป็นส่วนหนึ่งของบันทึกข้อตกลงนี้

11.1 รายละเอียดการเข้าร่วมโครงการ(Talent Mobility)

11.2 รายละเอียดโครงการวิจัยร่วมกับบริษัท

11.3 รายละเอียดของผู้วิจัย

11.4 เอกสารประกอบหนังสือรับรองการจดทะเบียนของบริษัท หนังสือแต่งตั้งผู้มีอำนาจลงนามมหาวิทยาลัย

บันทึกข้อตกลงฉบับนี้ได้ทำขึ้นเป็นสองฉบับ โดยมีข้อความถูกต้องตรงกันทุกประการ ทั้งสองฝ่ายได้อ่านและเข้าใจข้อความโดยละเอียดแล้ว จึงได้ลงลายมือชื่อพร้อมประทับตรา (ถ้ามี) ไว้เป็นสำคัญ

|  |  |
| --- | --- |
| บริษัท ........................................................... | มหาวิทยาลัย...................................... |
| ลงชื่อ.............................................................(.............................................................)ตำแหน่ง.............................................................บริษัท ...................................... | ลงชื่อ.............................................................( )อธิการบดีมหาวิทยาลัย................................... |
| ลงชื่อ.............................................................(.............................................................)ตำแหน่ง............................................................. | ลงชื่อ.............................................................( )หัวหน้าโครงการผู้วิจัย |
| ลงชื่อ.............................................................(.............................................................)พยาน | ลงชื่อ.............................................................(.............................................................)พยาน |